Paikkakunta on saanut alkunsa Vartaşenin kylästä ja myöhemmin taajamasta, joka sai kaupunginoikeudet vuonna 1968. Vuoristo-Karabahin sotaan saakka siellä asui huomattava armenialaisista ja udeista muodostunut kristitty yhteisö. Nykyään suurin osa asukkaista on azereja, vuoristojuutalaisia ja lezgejä. Nähtävyyksiin kuuluvat vuonna 1906 rakennettu synagoga ja vaatimattomamman näköinen moskeija.